Gjennom 1800–tallet og inn i mellomkrigstida ble de fleste ordførerne rekruttert blant relativt velstående skogeiere. I en særstilling i bygdas historie står skogeieren og tømmerhandleren Jacob Eriksen Haarset, som er skildret av Jacob Breda Bull i romanen . Også skogeieren Torleif Bjøntegaard, som var ordfører 1920–1922, nevnes som bygdehøvding. Læreren David Kvile var ordfører i Øvre Rendal i tilsammen ti år fra 1898 og representerer venstrelæreren i bygdas politiske historie. Rendalen har med to unntak vært Arbeiderparti-styrt siden 1929; for Ytre Rendals vedkommende helt tilbake til 1914. Helge Berger i Ytre og Knut Vardenær Brøten i Øvre ble arbeiderpartiordførere samtidig i 1935, og kom til å representere Nygaardsvold/Gerhardsen-epoken i Rendalen, med solide valgseiere.